Werner Heisenberg studerede [[fysik]] og [[matematik]] i perioden [[1920]]-[[1923]] på [[universitet]]et i [[Ludwig-Maximilians-Universität München|München]] og [[universitet]]et i [[Georg-August-Universität Göttingen|Göttingen]]. I [[München]] studerede Heisenberg bl.a. under [[fysiker]]en [[Arnold Sommerfeld]] af hvem han også senere (i 1923) modtog sin [[doktorgrad]]. Af andre kendte fysikere som havde studeret i München under Sommerfeld kan bl.a. nævnes den [[østrig]]ske fysiker [[Wolfgang Pauli]] med hvem Heisenberg senere skulle få tæt venskab. På universitetet i [[Georg-August-Universität Göttingen|Göttingen]] studerede Heisenberg bl.a. under [[Max Born]], som senere også modtog [[nobelprisen i fysik]]. Det var også i [[Göttingen]] under Born at Heisenberg i [[1924]] modtog sin [[habilitation]]. Det var ligeledes i Göttingen, at Heisenberg for første gang mødte [[Niels Bohr]] i [[1922]]. Dette møde skete i forbindelse med en begivenhed, "''Bohr-festival''", hvor Niels Bohr var gæsteforelæser. Niels Bohrs teorier mht. [[atomfysik]] havde interesseret Heisenberg gennem en lang periode, og mødet med Niels Bohr havde stor indflydelse på den dengang unge fysiker. Samarbejdet mellem Niels Bohr, Wolfgang Pauli og Heisenberg førte til et meget frugtbart samarbejde som bl.a. resulterede i tilblivelsen af hvad vi i dag kender som den moderne [[kvantemekanik]].
Videnskab